Tolong jelaskan mengenai Kasuma dalam bahasa banjar

Kasuma/Ningrat/Priayi/Bangsawan adalaah kelas sosial/purih paningginya dalam masyarakat pra-modern. Dalam sistem feodal (di Irupa dan sebagainya), kasuma/bangsawan palih ganal adalah bubuhan urang nang baisi tanah matan panguasa dan harus batugas gasan inya, terutama dinas malitir. Priayi istilah gasan urang babangsa nang dipakai dalam Hikayat Banjar.

Kasuma/Priayi/Bangsawan sigra manjadi kalas turun-manurun, bahanu baisi hak gasan mambari'i galar turun-manurun wan baisi hak keuangan wan hak nang lainnya jua.

Istilah gasan bangsawan, darah biru adalah tarjamahan matan frase Sapanyol sangre azul, nang manggambarkan kulawarga karajaan Sapanyol dan bangsawan tinggi lainnya nang manampayakan dirinya purih 'murni' tutus Visigoth, bibas matan darah Moor atawa Yahudi. Kada ada hubungan pang antara frase nangitu lawan warna darah bangsawan/kasuma nang sabujurannya. Tapi pang mun di masyarakat bahari Irupa samunyaan kalas atas baisi warna kulit nang pucat kahahabangan wan pambuluh bulik kabiru-biruan di bawah permukaan kulimbitnya, makalaham mun diitihi babeda lawan kulit masyarakat kalas patani atawa urang jaba nang bawarna kasusuklatan dan pembuluh darah baliknya nang kada talihat jalas lantaran banyak bagawi di bawah pancar matahari nang mambarangat.

Wayahini, di palih ganal nagara di dunia, "status bangsawan/kasuma" kada baisi privilese rasmi; kacawali di Britania Raya.